
[bookmark: _Toc241503839]1. CILJEVI POZIVA I PRIORITETI ZA DODJELU POTPORA
[bookmark: _Toc439163968][bookmark: _Toc241503840]1.1.	UVOD 
[bookmark: _Toc439163969]Javne potrebe u kulturi za koje se osiguravaju sredstva u Proračunu Grada Rovinja-Rovigno jesu kulturne djelatnosti, aktivnosti, projekti, programi i manifestacije u kulturi, te izdavačka djelatnost od interesa za Grad  Rovinj-Rovigno, a dodjeljuju se na temelju provedenog Javnog poziva.
Od interesa za Grad Rovinja-Rovigno smatrat će se aktivnosti, projekti, programi i manifestacije u kulturi koje pridonose ostvarenju ciljeva Poziva, koji su stručno utemeljeni, visoke razine kvalitete, ekonomični te profilirani u odnosu na osnovne djelatnosti prijavitelja.
[bookmark: _Toc241503841]1.2. CILJ POZIVA
Cilj ovog Poziva jest utvrđivanje Programa javnih potreba u kulturi Grada Rovinja-Rovigno za 2027. godinu, pružanje potpore projektima, programima, manifestacijama i aktivnostima u kulturi koje pridonose unaprjeđenju stanja u području kulturnog i umjetničkog stvaralaštva, razvoju kulturnih djelatnosti te zadovoljavanju javnih potreba stanovništva u području kulture. U skladu sa zakonskim odredbama Zakona o kulturnim vijećima i financiranju javnih potreba u kulturi („Narodne novine“, br. 83/22, Zakona o udrugama »Narodne novine«, broj 74/14, 70/17, 98/19 i 151/22) i Uredba o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge »Narodne novine«, broj 74/14, 37/21) Grad Rovinj-Rovigno raspisuje javni poziv za predlaganje Programa javnih potreba u kulturi Grada Rovinja-Rovigno za 2027. godinu čiji je cilj doprinijeti izgradnji i jačanju sposobnosti organizacija za razvoj umjetničkih i kulturnih praksi. Grad Rovinj - Rovigno će na temelju ovog poziva, po donošenju Proračuna Grada Rovinja-Rovigno za 2027. godinu dodijelit bespovratna sredstva organizacijama kao podršku u okviru svoga operativnog djelovanja, kako bi na što kvalitetniji način odgovorila na prepoznate potrebe organizacija, te doprinijela razvoju njihovih organizacijskih i programskih kapaciteta. Svojim strateškim ciljevima (Provedbeni program Grada Rovinja–Rovigno za razdoblje od 2021-2026, Službeni glasnik Grada Rovinja – Rovigno 9/21) Grad Rovinj–Rovigno ovim pozivom želi potaknuti organizacije u kulturi na osmišljavanje i provedbu projekata, aktivnosti i programa s posebnim naglaskom na poticanje volonterstva od opće dobrobiti za zajednicu, te jačanja svijesti građana o važnosti i mogućnostima djelovanja organizacija iz područja kulture u pripremi, donošenju i provođenju javnih politika. Krajnji cilj natječaja je povećanje kvalitete života i unaprjeđenje kulture  na području Grada Rovinja – Rovigno.
[bookmark: _Toc241503842]1.3.	PRIORITETNA PODRUČJA FINANCIRANJA 
[bookmark: _Toc439163970]Prioritetna područja financiranja jesu:
· Glazbena i glazbeno scenska umjetnost
· Kulturno umjetnički amaterizam 
· Dramska i plesna umjetnost
· Likovna, vizualna umjetnost i izložbena djelatnost
· Zaštita i očuvanje nematerijalne kulturne baštine
· Njegovanje i poticanje tradicijske kulture
· Književnost, izdavaštvo i nakladništvo
· Programi za mlade
· Interdisciplinarne i nove umjetničke i kulturne prakse
Pravne osobe koje se prijavljuju na ovaj Poziv obavezno moraju biti registrirane za obavljanje djelatnosti u prioritetnom području Javnog poziva na kojeg podnose prijavu, svojim temeljnim aktima opredijeljene za obavljanje djelatnosti i aktivnosti koje su predmet financiranja.
Sve fizičke osobe obavljanje djelatnosti u području kulture dokazuju kroz opis dosadašnjeg rada i postignuća u području kulture.
Prijavnice pravnih osoba čiji rad/djelatnost nije vezana uz prioritetna područja ovog Poziva te nisu registrirani i temeljnim aktima opredijeljeni za obavljanje djelatnosti unutar prioritetnog  područja na kojeg podnose prijavu bit će odbijene.
Ovim pozivom financirati će se 
1. cjelogodišnji programi udruga koje provode na području Grada Rovinja-Rovigno prema prioritetnim područjima financiranja. Godišnji program predstavlja kontinuirani, dugoročni niz aktivnosti udruge koji se provodi tijekom cijele godine. Karakterizira ga trajnost, redovitost te obuhvaća cjelokupni rad, redovito poslovanje, stručno usavršavanje, održavanje prostora te stalne oblike kulturnog i umjetničkog stvaralaštva (npr. cjelogodišnji rad zborova, folklornih društava i izložbene djelatnosti).
2. projekti i manifestacije prijavitelja u 2027. godini prema prioritetnim područjima financiranja koji se provode na području Grada Rovinja-Rovigno. Projekt i manifestacija predstavljaju vremenski ograničen skup međusobno povezanih aktivnosti usmjerenih na postizanje konkretnih rezultata, široku publiku i promociju kulturnih vrijednosti koje značajno pridonose kulturnoj ponudi i prepoznatljivosti Grada Rovinja-Rovigno (npr. festivali, koncerti, tradicionalne kulturne proslave, smotre, ljetne kulturne manifestacije, produkcije predstava), a čije aktivnosti traju od jednog dana do nekoliko mjeseci.
3. potpore iz područja izdavaštva, Izdavački projekt predstavlja aktivnost pripreme, izdavanja i distribucije pojedinačnih književnih, znanstvenih, stručnih ili umjetničkih djela te drugih publikacija na tiskanom ili digitalnom mediju (npr. monografije, zbornici, slikovnice, povijesna istraživanja, audio i video izdanja). Karakterizira ga usmjerenost na očuvanje i promociju kulturne, povijesne, jezične i umjetničke baštine Grada Rovinja-Rovigno.
Stručno vrednovanje podnesenih prijava provodi Kulturno vijeće Grada Rovinja-Rovigno.
[bookmark: _Toc241503843]1.4.	PLANIRANI IZNOSI I UKUPNA VRIJEDNOST POZIVA
Ukupna vrijednost poziva iznosi okvirno 200.000,00 Eura. Konačan iznos poziva definirati će se po donošenju Proračuna Grada Rovinja-Rovigno za 2027. godinu.
Za udruge koje provode cjelogodišnje programe na području Grada Rovinja-Rovigno financijske potpore odobravaju se u iznosu do najviše 30.000,00 eura. Udruge su dužne dokazati da traženi iznos za financiranje prijavljenog programa nije veći od ukupnih prihoda/primitaka organizacije u godini koja prethodi godini objavi natječaja. Traženi dokaz dostavlja se u obliku preslike godišnjeg financijskog izvještaja s potvrdom da je predan nadležnoj instituciji u zakonskom roku (FINA) ili će Grad Rovinj – Rovigno uvidom u javno dostupne registre ustanoviti da li organizacija zadovoljava gore navedene uvjete. Ukoliko prijavitelj ne dostavi financijsko izvješće ili njegovo izvješće nije objavljeno prijava će se smatrati neuredna i biti će odbijena jer ne ispunjava formalne uvjete natječaja.
Za prijave prijavitelja koji provode projekte i/ili manifestacije te ostale aktivnosti iz područja kulture od interesa za Grad Rovinja-Rovigno traženi iznos za (su)financiranja prijavljenog projekta/manifestacije određuje se do iznosa od 4.500,00 Eura po projektu/manifestaciji.
Za prijave projekta iz područja izdavaštva traženi iznos za financiranje prijavljenog projekta određuje se do iznosa od 2.200,00 Eura po projektu.
[bookmark: _Toc439163971][bookmark: _Toc241503844]FORMALNI UVJETI NATJEČAJA 
[bookmark: _Toc439163972][bookmark: _Toc241503845]2.1.PRIHVATLJIVOST
Prijavitelji na ovaj Poziv mogu podnijeti jednu prijavu na Godišnji program te po jednu prijavu na Projekt ili manifestaciju, pod uvjetom da nisu prijavili godišnji program, izuzev slučajeva propisanih Uputama za prijavitelje. Također, dopuštena je po jedna prijava po prijavitelju za programe iz područja izdavaštva.

Iznimke od ograničenja broja prijava:
Prijavitelj koji aplicira za sredstva Godišnjeg programa može podnijeti dodatnu prijavu za Projekt ili manifestaciju u sljedećim slučajevima:
1. Obljetnice i jubileji: Obilježavanje okruglih obljetnica i jubileja od osnutka ili rada udruge počevši od 20-te obljetnice.
2. Izvanredni programi: Manifestacije ili projekti od posebnog gradskog značaja koji po svom opsegu i dinamici ne ulaze u redovni godišnji plan i program rada.

[bookmark: _Toc439163973][bookmark: _Toc241503846]2.1.1.	Prihvatljivi prijavitelji: tko može podnijeti prijavu?
Pravo podnošenja prijava na ovaj Poziv imaju:
1) Udruge za cjelogodišnji programi udruga koje provode na području Grada Rovinja-Rovigno,
2) pravne i fizičke osobe odnosno samostalni umjetnici, umjetnici, umjetničke organizacije, ustanove u kulturi kojima osnivač nije Grad Rovinj-Rovigno, udruge, ostale pravne i fizičke osobe koje se bave kulturnom djelatnošću i kulturno umjetničkim stvaralaštvom za projekte i manifestacije te potpore iz područja izdavaštva.
Prijavitelj mora:
· biti svojim statutom ili drugim odgovarajućim aktom  opredijeljena za obavljanje djelatnosti i aktivnosti koje su predmet financiranja i kojima promiču uvjerenja i ciljeve koji nisu u suprotnosti s Ustavom i zakonom;
· mora imati pravni, financijski i operativni kapacitet za provedbu programa;
· imati uredno ispunjene obveze iz svih prethodno sklopljenih ugovora o financiranju iz proračuna Grada i drugih javnih izvora;
· imati podmirene sve obaveze s osnove plaćanja doprinosa za mirovinsko i zdravstveno osiguranje i plaćanje poreza te drugih davanja prema državnom proračunu i proračunu Grada;
· dokazati da se protiv korisnika odnosno osobe ovlaštene za zastupanje i voditelja programa/projekta ne vodi kazneni postupak i nije pravomoćno osuđen za prekršaje ili kaznena djela definirana Uredbom;
· mora priložiti sve obrasce (popunjene) navedene u točki 3. ovih Uputa;
· imati utvrđen način javnog objavljivanja programskog i financijskog izvješća o radu za proteklu godinu;
· imati definirane alternativne izvore financiranja (sustav prikupljanja članarina, donacije, sponzorstva, gospodarske djelatnosti i dr.), te 
· uredno predavati sva izvješća Gradu i drugim institucijama.
Pravo prijave na Natječaj nemaju:
· udruge, ogranci, podružnice i slični ustrojbeni oblici udruga/ustanova i ostalih neprofitnih organizacija koje nisu upisane u Registar udruga, u Registru neprofitnih organizacija odnosno u drugom odgovarajućem registru,
· prijavitelji čiji rad/djelatnost nije vezana uz područja ovog Poziva te nisu registrirani i temeljnim aktima opredijeljeni za obavljanje djelatnosti unutar područja na kojeg podnose prijavu,
· prijavitelji koji su nenamjenski trošili prethodno dodijeljena sredstva iz javnih izvora,
· prijavitelji koji su u postupku likvidacije,
· prijavitelji koji imaju dugovanja prema proračunu Grada Rovinja-Rovigno,
· prijavitelji čiji je jedan od osnivača politička stranka,
· prijavitelji koji nisu podnijeli valjana izvješća o izvršenim programima financiranim  iz proračuna u prethodnim godinama u za to određenom roku,
· prijavitelji koji nisu uredno ispunili obveze iz svih prethodno sklopljenih ugovora o financiranju iz proračuna Grada,
· udruge i druge neprofitne organizacije na koje se primjenjuje Zakon o udrugama („Narodne novine“ br. 74/14, 70/17, 98/19) koje nisu uskladile svoje statute sa spomenutim Zakonom.
[bookmark: _Hlk177720276]
Sve prijave moraju bitu u skladu s registriranom djelatnošću prijavitelja i ovim uputama.

Svaki zaseban program, projekt, manifestacija odnosno program iz područja izdavaštva mora se prijaviti na zasebnom obrascu.

Prijavitelj koji prijavljuje aktivnosti koje će se izvoditi u odgojno-obrazovnim ustanovama (vrtići i škole), te ustanovama u kulturi dužan je priložiti dokaz da su ustanove suglasne sa navedenim aktivnostima (izjava ravnatelja ustanove).

[bookmark: _Toc439163974][bookmark: _Toc241503847]2.1.2.	Prihvatljive aktivnosti koje će se financirati putem natječaja
Rok provedbe ugovornog programa/projekta, manifestacije određuje se prema datumu njegova održavanja, koji je predlagatelj dužan navesti u e-prijavnici. Rok za podnošenje izvješća o ostvarenju programa određen je datumom izvršenja programa navedenog u ugovoru.
Programske aktivnosti se moraju provoditi na području Grada Rovinja-Rovigno. Iznimno pojedine aktivnosti moguće je organizirati izvan područja Grada Rovinja-Rovigno.
Prihvatljive programske aktivnosti su:
· glazbeni i scenski kulturno umjetnički programi/projekti, 
· programi/projekti kulturno - umjetničkog amaterizma, te njegovanja i poticanja tradicijske kulture,
· programi/projekti dramske i plesne umjetnosti
· programi/projekti likovne, vizualne i muzejsko-galerijske djelatnosti, 
· programi/projekti zaštite nematerijalne kulturne baštine, 
· programi/projekti arhivske i izdavačke djelatnosti te književne manifestacije, 
· programi/projekti za mlade
· programi koji potiču jačanje i razvitak novih medijskih kultura, umjetničke i kulturne prakse 
Popis programskih aktivnosti nije konačan, već samo ilustrativan te će se odgovarajuće aktivnosti koje doprinose ostvarenju ciljeva Poziva, a koje nisu gore navedene, također uzeti u obzir za financiranje.
Pri provedbi programskih aktivnosti prijavitelj mora osigurati poštovanje načela jednakih mogućnosti, ravnopravnosti spolova i nediskriminacije te razvijati aktivnosti u skladu s potrebama u zajednici.
Sljedeće vrste aktivnosti nisu prihvatljive za financiranje:
· aktivnosti koje nisu namijenjene građanima Grada Rovinja-Rovigno
· aktivnosti koje se financiraju iz ostalih izvora (dvostruko financiranje)
· aktivnosti koje se odnose isključivo na izradu strategija, planove i druge slične dokumente
· aktivnosti koje se tiču isključivo pravne zaštite
· aktivnosti i projekti koji su usmjereni na političke ili religijske ciljeve i/ili aktivnosti
· aktivnosti čija je jedina svrha korist članica/članova prijavitelja
· aktivnosti koje se odnose isključivo ili većim dijelom na kapitalne investicije, kao što su obnova ili izgradnja zgrade
Popis neprihvatljivih programskih aktivnosti nije konačan, već samo ilustrativan te će se odgovarajuće primjenjivati na aktivnosti koje ne doprinose ostvarenju općih i specifičnih ciljeva Natječaja.

[bookmark: _Toc439163975][bookmark: _Toc241503848]2.1.3.	Prihvatljivi troškovi koji će se financirati ovim natječajem 
Sredstvima ovog natječaja mogu se financirati samo stvarni i prihvatljivi troškovi, nastali provođenjem programa u vremenskom razdoblju naznačenom u ovim Uputama. Prilikom procjene programa, ocjenjivat će se potreba naznačenih troškova u odnosu na predviđene aktivnosti, kao i realnost visine navedenih troškova. 
Pod prihvatljivim izravnim troškovima podrazumijevaju se troškovi koji su neposredno povezani uz provedbu pojedinih aktivnosti predloženog programa kao što su: 
· organizacija aktivnosti, manifestacija, radionica, tečajeva (pri čemu treba posebno naznačiti vrstu i cijenu svake usluge), 
· grafičke usluge (grafička priprema, usluge tiskanja letaka, brošura, časopisa i sl. pri čemu treba navesti vrstu i namjenu usluge, količinu, jedinične cijene), 
· produkcijski troškovi vezani za provedbu programa, troškovi opreme za najam ozvučenja ili rasvjete te za najam i postavljanje pozornice
· usluge promidžbe (televizijske i radijske prezentacije, održavanje internetskih stranica, obavijesti u tiskovinama, promidžbeni materijal i sl. pri čemu je potrebno navesti vrstu promidžbe, trajanje i cijenu usluge), 
· ostale usluge vezane uz organizaciju programskih odnosno projektnih aktivnosti (pri čemu treba navesti svrhu, učestalost i očekivani broj sudionika i sl.), 
· izdaci za troškove rada voditeljima programa ili projekta, izvoditelja iz udruge i/ili vanjskih suradnika koji sudjeluju u provedbi programa (ugovor o autorskom djelu i honorar, ugovor o djelu, ugovor o djelu redovitog studenta, ugovor o radu) pri čemu treba navesti mjesečni broj sati,  broj mjeseci i mjesečni bruto iznos naknade,
· putni troškovi (npr. dnevnice za službena putovanja), 
· izdaci za prijevoz i smještaj (pri čemu je potrebno specificirati broj osoba, odredište, učestalost i svrhu putovanja te vrstu javnog prijevoza, vrstu smještaja i broj noćenja)
· ostali troškovi koji su izravno vezani za provedbu aktivnosti programa.
Pod neizravnim troškovima podrazumijevaju se troškovi koji nisu izravno povezani s provedbom programa, ali neizravno pridonose postizanju njegovih ciljeva pri čemu i ovi troškovi trebaju biti specificirani i obrazloženi. Pod neizravnim troškovima podrazumijevaju se troškovi energije, komunalnih usluga, uredskog materijala, sitnog inventara, telekomunikacijskih i poštanskih usluga, financijskih i računovodstvenih usluga, te kupnja opreme i namještaja. 
U slučaju prijave kupnje opreme i namještaja prijavitelji su dužni dostaviti valjanu ponudu dobavljača/proizvođača opreme odnosno namještaja.
U neprihvatljive troškove spadaju:
· ulaganja u kapital ili kreditna ulaganja, jamstveni fondovi;
· troškovi kamata na dug;
· kazne, financijske globe i troškovi sudskih sporova;
· doprinosi za dobrovoljna zdravstvena ili mirovinska osiguranja koja nisu obvezna prema nacionalnom zakonodavstvu;
· plaćanje naknada, potpora i nagrada zaposlenima;
· troškovi koji su već bili financirani iz javnih izvora odnosno troškovi koji se u razdoblju provedbe programa financiraju iz drugih izvora;
· doprinosi u naravi: nefinancijski doprinosi (robe ili usluge) od trećih strana koji ne obuhvaćaju izdatke za Korisnika;
· troškovi koji nisu predviđeni Ugovorom;
· donacije u dobrotvorne svrhe;
· zajmovi drugim organizacijama ili pojedincima;
· drugi troškovi koji nisu u neposrednoj povezanosti sa sadržajem i ciljevima programa.

[bookmark: _Toc439163976][bookmark: _Toc241503849][bookmark: _Hlk182398162]2.2	KAKO SE PRIJAVITI?
Prijave na Javni poziv sa svim obveznim prilozima podnose se isključivo u elektroničkom obliku korištenjem elektroničkog sustava prijavljivanja, putem e-prijavnica.
Kako bi mogao koristiti elektronički sustav prijavljivanja (e-prijavnice), svaki prijavitelj mora se prethodno registrirati. Registracija novih korisnika vrši se jednokratno.
Pristupanje e-prijavnicama moguće isključivo s korisničkim imenom i lozinkom. Korisničko ime i lozinka kreiraju se prilikom registracije.
Registracija novih korisnika vrši se na slijedećoj poveznici: https://som-natjecaj.eu/authentication/register
E-prijavnice nalaze se na slijedećoj poveznici: https://som-natjecaj.eu/authentication/login
E-prijavnice i priloge nije potrebno ispisivati i slati u papirnatom obliku.
Grad Rovinja-Rovigno naknadno može zatražiti od prijavitelja dostavu dokumentacije i u izvorniku.
Prijava se smatra potpunom ukoliko sadrži sve prijavne obrasce i obvezne priloge kako je zahtijevano u Pozivu i Uputama:
Prilozi koje je potrebno učitati uz prijavu
· Obrazac životopisa voditelja programa
· Obrazac izjave o nepostojanju dvostrukog financiranja
· Obrazac izjave da će dostaviti potvrdu Porezne uprave o nepostojanju dugovanja i uvjerenje o nekažnjavanju prije sklapanja ugovora o financiranju programa.
· Predlagatelji koji se natječu za potpore iz područja izdavaštva, zbornika i časopisa, primjerak ili sažetak rukopisa obvezni su učitati u PDF formatu kao zaseban prilog u sklopu e-prijavnice.

[bookmark: _Toc439163980][bookmark: _Toc241503850]2.2.1	Rok za slanje prijave
Rok za podnošenje prijava je 44 dana od dana objave Javnog poziva. Prijave se podnose u razdoblju od 29.09.2026. do 12.11.2026. godine do 16:00 sati.
Prijava se smatra predanom tek kada je prijavitelj u elektroničkom sustavu prijavljivanja (e- prijavnica) odabrao opciju Pošalji prijavnicu i povratno primio automatski odgovor o zaprimljenoj prijavi.
Sve prijave poslane izvan roka neće biti uzete u razmatranje.

[bookmark: _Toc125454356][bookmark: _Toc439163981][bookmark: _Toc241503851]2.2.2	Kome se obratiti ukoliko imate pitanja? 
[bookmark: _Toc40507653][bookmark: _Toc439163982]Sva pitanja vezana uz ovaj Javni poziv mogu se postaviti elektroničkim putem, slanjem upita na e-mail adresu  dean.cvitic@rovinj-rovigno.hr  do 20.10.2026. godine.
U svrhu osiguranja ravnopravnosti svih potencijalnih prijavitelja, Grad Rovinja-Rovigno ne može davati prethodna mišljenja o prihvatljivosti prijavitelja, partnera, aktivnosti ili troškova navedenih u prijavi.

[bookmark: _Toc241503852]2.3	PROCJENA PRIJAVA I DONOŠENJE ODLUKE O DODJELI SREDSTAVA
Sve pristigle i zaprimljene prijave proći će kroz sljedeću proceduru:
[bookmark: _Toc241503853]2.3.1.  Pregled prijava u odnosu na formalne uvjete natječaja
Po isteku roka za podnošenje prijava po Javnom pozivu, Upravni odjel za društvene djelatnosti pristupit će postupku provjere ispunjavanja formalnih uvjeta Javnog poziva.
U postupku provjere ispunjavanja formalnih uvjeta Javnog poziva provjerava se:
· da li je prijava dostavljena na pravi Javni poziv,
· da li je prijava dostavljena u roku određenom Javnim pozivom,
· da li su dostavljeni svi obvezni prilozi,
· da li prijavitelj i partner/partneri (ako je primjenjivo) imaju uredno ispunjene obveze iz svih prethodno sklopljenih ugovora o financiranju iz proračuna Grada,
· da li su prijavitelj i partner/partneri (ako je primjenjivo) prihvatljivi sukladno Javnom pozivu,
· da li su ispunjeni drugi propisani uvjeti Javnog poziva.
Prijave koje nisu sačinjene sukladno Javnom pozivu i Uputama za prijavitelje, koje nisu ispunile formalne uvjete Javnog poziva odbit će se iz razloga neispunjavanja propisanih formalnih uvjeta Poziva.
Svi prijavitelji čije prijave budu odbijene iz razloga neispunjavanja propisanih formalnih uvjeta Javnog poziva, o toj činjenici bit će obaviješteni putem Obavijesti o neispunjavanju formalnih uvjeta Poziva za predlaganje programa javnih potreba u kulturi Grada Rovinja-Rovigno za 2026. godinu. 
Prijavitelji čije prijave budu odbijene iz razloga neispunjavanja propisanih formalnih uvjeta Javnog poziva u roku od 8 dana od dana dostave Obavijesti mogu podnijeti Upravnom odjela za društvene djelatnosti koji će u roku od 8 dana od primitka prigovora odlučiti o istome.
Prigovor potpisan od osobe ovlaštene za zastupanje šalje se isključivo elektroničkom poštom na adresu mihovil.modric@rovinj-rovigno.hr. 
U slučaju prihvaćanja prigovora, prijava će biti upućena u daljnju proceduru na stručno vrednovanje, a u slučaju neprihvaćanja prigovora prijava će biti odbijena o čemu će biti obaviješten prijavitelj koji je podnio prigovor.

[bookmark: _Toc241503854]2.3.2. Procjena prijava koje su zadovoljile propisane uvjete natječaja 
Prijave koje su ispunile formalne uvjeta Javnog poziva upućuju se u na stručno vrednovanje.
Stručno vrednovanje podnesenih prijedloga, u skladu sa Zakonom o kulturnim vijećima i financiranju javnih potreba u kulturi („Narodne novine“ br. 83/22), Izmjena Pravilnika o kriterijima vrednovanja Programa javnih potreba u kulturi Grada Rovinja-Rovigno (Službeni glasnik Grada Rovinja-Rovigno br 10/25.), te ocjenom izvršenja dosadašnjih ugovornih obveza korisnika, provest će Kulturno vijeće Grada Rovinja-Rovigno
Kriterij vrednovanja programa javnih potreba u kulturi prema kriteriju kvalitete utvrđuje se na temelju sljedećih elemenata:
· Kvaliteta sadržaja, izvornost, kreativnost, inovativnost i edukativnost programa – maksimalno 30 bodova
Kriterij se odnosi na sam umjetnički sadržaj, izričaj, čin. Kriterij propituje umjetničku vrijednost i doprinos programa djelatnosti kojoj pripada. Vrednovanjem ovog kriterija odgovara se na pitanje ''Što?'' je sam program, kolika je njegova kvaliteta i značaj, kao i kome se obraća te na koji način jača vlastite kapacitete te razvija publiku. 
· Važnost za razvoj pojedine djelatnosti te rovinjske kulture i umjetničkog stvaralaštva – maksimalno 20 bodova
Ovaj kriterij odnosi se na vrednovanje projekta kao umjetničkog sadržaja koji ostavlja pozitivan trag i korist za lokalnu kulturnu zajednicu i djelatnost za koju se prijavljuje, koliko program doprinosi razvoju lokalne zajednice, povezujući ljude i stvarajući nove mogućnosti za druženje i razmjenu ideja.
· [bookmark: _Hlk172810045]Programi i projekti koji s namijenjeni djeci i mladima u kulturno-umjetničkim aktivnostima - maksimalno 15 bodova
[bookmark: _Hlk172810705]Ovaj kriterij odnosi se na vrednovanje projekta i programa koji se odnose na djecu i mlade, na način da svojim sadržajem i programom budu prilagođeni djeci i mladima. Time će djeca i mladi biti posebno stimulirani i potaknuti da usvajaju kulturne sadržaje namijenjene njima i da u njima aktivno sudjeluju. Takvi programi doprinijeti će snažnijem razvoju buduće publike za kulturne programe lokalne zajednice općenito.
· Jasnoća, cjelovitost, ekonomičnost i provedivost programa, uključujući i ostale izvore financiranja i kvaliteta razrade financijskog plana/troškovnik – maksimalno 10 bodova
Kriterij se odnosi na vrednovanje projekta kao funkcionalne cjeline koja mora nadići sam kulturni i umjetnički sadržaj, koji je osnova. Program mora imati jasne elemente organizacije, financija, promocije, vremenskog slijeda. Pritom je bitan uvjet i suradnja s drugim organizacijama i pojedincima.
· Osmišljen plan djelovanja prema publici/javnosti, posebno prema djeci i mladima, umirovljenicima, prema marginaliziranim društvenim skupinama, usmjerenost prema cjelogodišnjim i izvansezonskim kulturnim programima, ostvareni medijski učinak za prethodne programe sufinancirane od Grada Rovinja-Rovigno - maksimalno 10 bodova
Kroz ovaj kriterij vrednuje se jasnoća s kojom predlagatelj obrazlaže koja mu je ciljana publika, na koji način do nje dopire, koji značaj njegov projekt ima za tu publiku, težnju da se zahvati maksimum raspoložive publike/korisnika programa.
· Kvaliteta dosadašnjeg rada, uspjesi i iskustvo u provođenju programa predlagatelja, programski kontinuitet - maksimalno 5 bodova
Kriterij se odnosi na predlagatelja programa, odnosno onoga koji će program realizirati/producirati. Dokazuje se izvješćima o ranijim programima sufinanciranim od Grada Rovinja-Rovigno.
· Stručne i umjetničke reference autora, suradnika i voditelja programa za područje u kojem predlaže program - maksimalno 5 bodova
Ovaj kriterij odnosi se na pružanje podataka o osobnim autorskim kvalifikacijama autora, odnosno voditelja programa koji bi trebali biti predstavljeni kroz obavezni životopis.
· Suradnja na lokalnoj, regionalnoj, nacionalnoj i međunarodnoj razini - maksimalno 5 bodova
U slučaju da program ostvari manje od 60 bodova, neće se sufinancirati.
Javnost rada Kulturnih vijeća ostvaruje se objavljivanjem zapisnika o radu Kulturnih vijeća i Povjerenstava na mrežnoj stranici Grada Rovinja-Rovigno.
Zapisnici sa sjednica Kulturnih vijeća za vrednovanje prijavljenih programa/projekata na ovaj Poziv objavit će se zajedno sa Odlukom o dodjeli financijskih sredstava za 2027. godinu na mrežnoj stranici Grada Rovinja-Rovigno.
Svi članovi Vijeća i Povjerenstava dužni su potpisati izjavu o nepristranosti i povjerljivosti te izjavu o nepostojanju sukoba interesa kojom potvrđuju da će procjenjivati samo one prijedloge u vezi s kojima nemaju nikakve materijalne ili druge interese.
Član Vijeća/Povjerenstva izuzet će se iz raspravljanja i odlučivanja ako je:
· predlagatelj programa i projekta koji je predmet rada Vijeća/Povjerenstva pravna osoba u kojoj je on ili s njim povezana osoba vlasnik, dioničar, imatelj udjela, član upravljačkog ili nadzornog tijela pravne osobe, ravnatelj ili drugi voditelj poslovanja te pravne osobe
· on ili s njim povezana osoba u ugovornom ili drugom odnosu s predlagateljem programa i projekta.
Povezane osobe u smislu podstavka 2. ovoga stavka su srodnik po krvi u ravnoj liniji, a u pobočnoj liniji do četvrtog stupnja zaključno, bračni ili izvanbračni drug, životni partner ili neformalni životni partner te posvojitelj ili posvojenik, partner – skrbnik ili osoba pod partnerskom skrbi.
Sukladno čl. 22. Zakona o kulturnim vijećima i financiranju javnih potreba u kulturi („Narodne novine“ br. 83/22), u postupku vrednovanja podnesenih prijava na Javni poziv, Kulturno vijeće, dostavlja davatelju financijskih sredstava svoj prijedlog programa, projekata, manifestacija i aktivnosti koje predlažu za uvrštavanje u Program javnih potreba u kulturi Grada Rovinja-Rovigno, s prijedlogom iznosa  financijskih potpora u skladu s mogućnostima proračuna.
Na temelju prijedloga Kulturnog vijeća, uzimajući u obzir sve utvrđene činjenice i mogućnosti Proračuna Gradonačelnik donosi Odluku o dodjeli financijskih sredstava za financiranje Programa javnih potreba u kulturi Grada Rovinja-Rovigno za 2027. godinu.
Odluka o dodjeli financijskih sredstava, donijet će se, sukladno planiranome, najkasnije u roku od 45 dana od dana donošenja Proračuna Grada Rovinja-Rovigno za 2027. godinu.
Sukladno čl. 28. st. 3. Zakona o kulturnim vijećima i financiranju javnih potreba u kulturi („Narodne novine“ br. 83/22) Odluka o dodjeli financijskih sredstava dostavlja se javnom objavom na mrežnoj stranici davatelja financijskih sredstava. Dostava se smatra obavljenom istekom osmoga dana od dana javne objave na mrežnim stranicama davatelja financijskih sredstava.
Prijavitelji kojima nisu odobrena financijska sredstva po ovom Javnom pozivu imaju mogućnost podnošenja prigovora.
Prigovor se može podnijeti na natječajni postupak.
Prigovor koji se ne odnosi na natječajni postupak, nadležni Odjel će odbaciti.
Prigovor potpisan od osobe ovlaštene za zastupanje, sa obrazloženjem, podnosi se Upravnom odjelu za kulturu i razvoj civilnog društva u PDF formatu elektroničkom poštom na adresu  mihovil.modric@rovinj-rovigno.hr.
Sukladno čl. 28. Zakona o kulturnim vijećima i financiranju javnih potreba u kulturi prigovor se podnosi u roku od osam dana od dana dostave Odluke o dodjeli financijskih sredstava.
Dostava Odluke o dodjeli financijskih sredstava smatra se obavljenom istekom osmoga dana od dana javne objave na mrežnoj stranici davatelja financijskih sredstava.
Sukladno čl. 28., st.5. Zakona davatelj financijskih sredstava dužan je odgovoriti na prigovor u roku od 30 dana od dana podnošenja prigovora.
Odluka o dodjeli financijskih sredstava je akt poslovanja i ne vodi se kao upravni postupak te se na postupak prigovora ne primjenjuju odredbe o žalbi kao pravnom lijeku u upravnom postupku.
Prigovor ne odgađa izvršenje Odluke o dodjeli financijskih sredstava i daljnju provedbu postupka po Javnom pozivu.

[bookmark: _Toc241503855]2.3.3. Dostava dodatne dokumentacije i ugovaranje 
[bookmark: _Toc40507654]Sa svim prijaviteljima kojima su odobrena financijska sredstva na temelju Odluke o dodjeli financijskih sredstava sklopit će se Ugovor o financiranju najkasnije u roku od 30 dana od dana donošenja Odluke o financiranju.
Ugovor o financiranju obvezno sadrži iznos odobrenih financijskih sredstava, dinamika isplate odobrenih sredstava, način kontrole namjenskog korištenja sredstava, vrijeme realizacije programa/projekta te ostale obveze davatelja i obveze korisnika financijskih sredstava.
Kako bi se izbjegli dodatni nepotrebni troškovi prilikom prijave na poziv, davatelj financijskih sredstava tražit će dodatnu dokumentaciju isključivo od onih prijavitelja koji su, temeljem postupka procjene prijava, ušli na listu odabranih programa za dodjelu sredstava.
Prije potpisivanja Ugovora, od prijavitelja koji ostvaruju pravo na financijsku potporu,  Upravni odjel zatražit će dostavu:
· revidiranog financijskog plana utroška sredstava (usklađeni troškovnik prijavljenog projekta/programa sa odobrenim iznosom),
· dodatnu dokumentaciju koju utvrdi nadležni Odjel.
Dodatnu dokumentaciju čine:
· uvjerenje o nekažnjavanju
· potvrda porezne uprave o nepostojanju dugovanja
Provjeru dodatne dokumentacije vrši Povjerenstvo. 
Dugovanja prema Gradu Rovinju-Rovigno provjeravati će Upravni odjel nadležan za natječaj.
Dodatna dokumentacija dostavlja se elektroničkom poštom.
Ukoliko prijavitelj ne dostavi traženu dodatnu dokumentaciju u roku 10 dana, njegova prijava će se odbaciti kao nevažeća.
Ukoliko se provjerom dodatne dokumentacije ustanovi da neki od prijavitelja ne ispunjava tražene uvjete poziva, njegova prijava neće se razmatrati za postupak ugovaranja.
Rezervna lista odabranih programa za dodjelu sredstava aktivirat će se prema redoslijedu ostvarenih bodova prilikom procjene ukoliko, nakon provjere dodatne dokumentacije i procesa revizije proračunskih obrazaca, ostane dovoljno sredstava za ugovaranje dodatnih programa.
Nadležni upravni odjel Grada ovlašten je pratiti provedbu financiranih programa/projekata sukladno važećim propisima.
Praćenje će se vršiti temeljem izvješća korisnika sredstava i, po potrebi,  terenskom provjerom kod korisnika.
Radi kontrole namjenskog korištenja sredstava korisnici financiranja obvezno dostavljaju Gradu Rovinju-Rovigno godišnje Izvješće o ostvarivanju programa i Financijsko izvješće o namjenskom utrošku sredstava iz Proračuna Grada Rovinja-Rovigno za razdoblje 01. siječnja do 31.  prosinca 2027. godine na propisanom obrascu u roku od 30 dana od realizacije programa, a najkasnije do 31 siječnja 2027.
[bookmark: _Toc40507656][bookmark: _Toc439163985][bookmark: _Toc241503856]3.	POPIS PRILOGA
[bookmark: _Toc40507657]OBRASCI 
1. [bookmark: _Toc40507661]Obrazac životopisa voditelja programa (word format)
2. Obrazac izjave o nepostojanju dvostrukog financiranja (word format)
3. Obrazac izjave o obvezi dostave potvrde porezne uprave i uvjerenja o nekažnjavanju (word format)

